Σαλάτα με αχλάδια, πρασινάδες και μυρωδάτο τυρί
Μια πλούσια, δροσερή και αρωματική σαλάτα με αχλάδια που σερβίρεται είτε ως συνοδευτικό ενός απλού ψημένου κρεατικού ή πουλερικού είτε ως ένα ελαφρύ, αλλά πλήρες γεύμα.
150 γρ. ανάμεικτες πρασινάδες της αρεσκείας μας, χοντροκομμένες, 4 αχλάδια (κοντούλες ή κρυστάλλια), καθαρισμένα και κομμένα σε λεπτές φέτες, καλύτερα με το «μαντολίνο», 10 ντοματίνια, κομμένα στη μέση, 4 κολοκυθάκια, σε λεπτά μπαστουνάκια, 40 γρ. ψίχα φιστικιού Αιγίνης, κοπανισμένη, 40 γρ. καρυδόψιχα, χοντροκοπανισμένη, 40 γρ. ελιές της αρεσκείας μας, χωρίς κουκούτσι, 120 γρ. μαλακό κατσικίσιο τυρί, σε μικρά μπαλάκια ή κυβάκια, 2 κουτ. σούπας μαϊντανός, ψιλοκομμένος, 1 κουτ. γλυκού πάπρικα γλυκιά, 4 κουτ. σούπας ελαιόλαδο, 1 κουτ. σούπας ξίδι, 1 κουτ. σούπας χυμός λεμονιού, 2 κουτ. γλυκού μέλι, 1 σκελίδα σκόρδο, λιωμένη, αλάτι, φρεσκοτριμμένο πιπέρι
Για να ετοιμάσουμε την σαλάτα με αχλάδια, πρασινάδες και μυρωδάτο τυρί ανακατεύουμε σε ένα βαθύ μπολ τις πρασινάδες με τα αχλάδια, τα ντοματίνια, τα κολοκυθάκια, τους ξηρούς καρπούς, τις ελιές και αλατοπίπερο.Σε ένα μικρό μπολ ανακατεύουμε καλά όλα  τα υλικά για τη βινεγκρέτ.Περιχύνουμε τη σαλάτα και τη μοιράζουμε στα πιάτα.Σε ένα βαθύ πιάτο ανακατεύουμε την πάπρικα, τον μαϊντανό και φρεσκοτριμμένο πιπέρι.Ρολάρουμε τα μπαλάκια τυριού στο πιάτο με το μείγμα, τα μοιράζουμε στα πιάτα με τη σαλάτα και σερβίρουμε αμέσως.
Αχλάδι,Λαχανικά,Τυρί,Χορτοφαγικά